b'\n_START_ARTICLE_\nII. legija Adiutrix\n_START_SECTION_\nZgodovina\n_START_PARAGRAPH_\nII. legija se je prvi\xc4\x8d bojevala v Spodnji Germaniji, kamor je pri\xc5\xa1la na vi\xc5\xa1ku batavijskega upora. Po porazu upornikov je od\xc5\xa1la z generalom Kvintom Petilijem Kerialisom v Britanijo, kjer je posegla v upor, ki ga je vodil kralj Brigantov Venucij. V naslednjih letih je ostala na Britanskem oto\xc4\x8dju, kjer je podjarmljala uporna plemena \xc5\xa0kotske in Walesa. Njen bazni tabor je bil verjetno Chester._NEWLINE_Leta 87 so jo odpoklicali na kontinent, da bi sodelovala v Domicijanovih da\xc4\x8danskih vojnah. Leta 94 in 95 je bil njen voja\xc5\xa1ki tribun kasnej\xc5\xa1i cesar Hadrijan._NEWLINE_Poleti leta 106 se je udele\xc5\xbeila obleganje da\xc4\x8danske prestolnice Sarmisegetuse. Po Trajanovih da\xc4\x8danskih vojnah leta 101-106 je bila nastanjena v Akvinku v sedanji Budimpe\xc5\xa1ti, ki je postal njen bazni tabor.'